**Postup v prípade záručnej reklamácie produktu**

1. V prípade záručnej reklamácie produktu zakúpeného v internetovom obchode Karol Kašubjak – MAX (Predávajúci) je potrebné, aby Kupujúci vypísal **Reklamačný protokol** uvedený na stránkach [www.maxnaradie.sk](http://www.maxnaradie.sk).
2. K Reklamačnému protokolu sa pripája kópia **dokladu o kúpe produktu a záručný list** (v prípade, že ho zákazník obdržal spolu s výrobkom).
3. Reklamovaný výrobok spolu s uvedenými dokladmi zašle Kupujúci na adresu **Karol Kašubjak – MAX, Matičné námestie 2492, 022 01 Čadca**. Ak Kupujúci nesplní tieto povinnosti, nebude reklamácia Predávajúcim prijatá na vybavenie.
4. **Dôležité!** Výrobok je potrebné na reklamáciu odovzdať iba kompletný, so všetkými súčasťami a príslušenstvom a riadne vyčistený. Zo stroja, ktorý sa na opravu zasiela, musí byť vyliata nespotrebovaná palivová zmes a výrobok musí byť riadne zabalený, najlepšie v originálnom obale.
5. Potvrdenie Predávajúceho o uplatnení reklamácie neznamená uznanie reklamovaných porúch. O ďalšom postupe bude Predávajúci Kupujúceho bezodkladne informovať.

Karol Kašubjak - MAX